**የበጎ አድራጎት ድርጅት**

**መተዳደሪያ ደንብ**

***\_\_\_\_\_\_\_\_\_\_\_\_\_\_/2011 ዓ.ም***

**የበጎ አድራጐት ድርጅት መተዳደሪያ ደንብ**

***አንቀጽ 1፡ መቋቋም***

\_\_\_\_\_\_\_\_\_\_\_\_\_\_\_\_\_\_\_\_\_\_\_የተባለ በጎ አድራጎት ድርጅት \_\_\_\_\_\_\_\_\_\_\_\_\_\_\_\_\_\_ ተቋቁሟል፡፡

አንቀጽ 2፡ ስያሜ

በዚህ መተዳደሪያ ደንብ የተቋቋመው የበጎ አድራጎት ድርጅት ሚል ስም የሚጠራ ሲሆን ከዚህ በኋላ “የበጎ አድራጐት ድርጅት” ተብሎ ይጠቀሳል፡፡

**አንቀጽ 3፡ ዓላማ**

**የበጎ አድራጎት ድርጅቱ አላማዎች የሚከተሉት ናቸው፤**

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

አንቀጽ 4፡ የበጀት ዓመት

የበጎ አድራጎት ድርጅቱ የበጀት ዓመት. \_\_\_**\_\_\_\_\_\_** እስከ**\_\_\_\_\_\_\_\_\_\_** ይሆናል፡፡

አንቀጽ 5፡ ትርጉም

1. “የበጎ አድራጎት ድርጅት” ማለት በዚህ መተዳደሪያ ደንብ መሰረት የተቋቋመው ቦርድ መር የበጎ አድራጎት ድርጅት ማለት ነው፡፡
2. **“ኤጀንሲ”**ማለት በአዋጅ ቁጥር **1113/2011** የተቋቋመው የሲቪል ማህበረሰብ ድርጅቶች ኤጀንሲ ነው፡፡
3. **“ቦርድ”**ማለት መስራች አባላትንና በዚህ መተዳደሪያ ደንብ መሰረት ተቀባይነት ያገኙ ሌሎች አባላትን ያቀፈ የበጎ አድራጎት ድርጅቱ የበላይ አካል ነው፡፡

አንቀጽ 6፡ መ**ደበኛ አባላት**

1. መስራች አባላትንና በዚህ መተዳደሪያ ደንብ መሠረት በበጎ አድራጎት ድርጅቱ ቦርድ ውሣኔ ተቀባይነት ያገኙ አባላትን ይይዛል፡፡
2. የሚከተሉትን መመዘኛዎች የሚያሟላ/የምታሟላ ማንኛውም/ዋም ኢትዮጵያዊ/ት ፤ ትውልደ ኢትዮጵየዊ እና የውጪ ዜጋ ሆኖ የመኖሪያ ፋቃድ ያለው/ያላት መደበኛ አባል መሆን ይችላል/ትችላለች፡፡

ሀ. በበጎ አድራጎት ድርጅቱ አላማና ግብ የሚያምን/የምታምን፤

ለ. እድሜው/ዋ ከ18 ዓመት በላይ የሆነ/ች፣

ሐ. የበጎ አድራጎት ድርጅቱ የመተዳደሪያ ደንብ እንዲሁም በቦርድ በየጊዜው የሚወጡ   የሥነ-ምግባር ደንቦችን የሚቀበል/የምትቀበልና ተግባራዊ የሚያደርግ/የምታደርግ፣

መ. በቦርድ አባላት በየጊዜው ስምምነት የሚደረግባቸውን ክፍያዎችና መዋጮዎች መክፈል የሚችል/የምትችል

ሠ. በህግ መብቱ/ቷ ያልተገፈፈ/ያልተገፈፈች፡፡

አንቀጽ 7፡ የክብር አባላት

* 1. የበጎ አድራጎት ድርጅቱ አባል ያልሆኑና የበጎ አድራጎት ድርጅቱ አላማ ለማስፈጸም ከፍተኛ አስተዋጽኦ ያበረከቱ፤ የበጎ አድራጎት ድርጅቱ በሚሰራባቸው ዘርፎች ተሰማርተው ውጤታማና የለውጥ አርአያ በመሆን በበጎ አድራጐት ድርጅቱ አባላት ከፍተኛ ተቀባይነትን ያገኙ ግለሰቦች ወይም ድርጅቶች በቦርድ ውሳኔ የክብር አባል ይሆናሉ፡፡
  2. የክብር አባላት በበጎ አድራጎት ድርጅቱ ውስጥ የመምረጥ የመመረጥና ድምፅ የመስጠት መብት አይኖራቸውም፡፡
  3. የክብር አባላት በራስ ተነሳሽነት ካልሆነ በቀር የአባልነት መዋጮዎችንና ሌሎች ክፍያዎችን የመክፈል ግዴታ አይኖርባቸውም፡፡

አንቀጽ 8፡ የአባላት መብት

1. ሁሉም መደበኛ አባላት እኩል መብት አላቸው::
2. የበጎ አድራጎት ድርጅቱ አባልነት ለወራሾችም ሆነ ለሌላ ሰው የማይተላለፍ የግል መብት ነው፡፡
3. ማንኛውም የበጎ አድራጎት ድርጅት መደበኛ አባል፡-

ሀ. ለበጎ አድራጎት ድርጅቱ ዓላማና ተልእኮዎች መሳካት የሚጠቅሙ ማናቸውንም አይነት ስራዎች የመስራት፣

ለ. የመምረጥ፣ የመመረጥና ስለበጎ አድራጎት ድርጅቱ እንቅስቃሴ ማንኛውንም መረጃ ጠይቆ የማግኘት፣

ሐ. በቦርድ ስብሰባ የመገኘት፣ ስለበጎ አድራጎት ድርጅቱ እንቅስቃሴ አስተያየትና ድምጽ የመስጠት መብት አለው፡፡

አንቀጽ 9፡ የአባላት ግዴታ

1. ማንኛውም/ዋም አባል የአባልነት መዋጮን በወቅቱ የመክፈል ፣
2. አንድ አባል ከአባልነት ከመሰናበቱ/ቷ በፊት የሚፈለግበትን/የሚፈለግባትን ዕዳ የመክፈል ፣
3. ማንኛውም አባል የበጎ አድራጐት ድርጅቱን የመተዳደሪያ ደንብ፣ በቦርድ የሚወጡ መመሪያዎችና ውሣኔዎችን የማክበር ፣
4. ማንኛውም አባል የበጎ አድራጎት ድርጅቱን አላማና የገባቸውን/የገባችውን ግዴታዎች የማክበር፣ የበጎ አድራጎት ድርጅቱን ንብረት የመንከባከብና የሚጠበቅበትን አገልግሎት የመስጠት ፣
5. በበጎ አድራጎት ድርጅቱ መደበኛና አስቸኳይ ስብሰባዎች ላይ የመገኘት ግዴታ አለበት/አለባት ::

አንቀጽ 10፡ የአባላት መዋጮና ሌሎች ክፍያዎች

1. የበጎ አድራጎት ድርጅቱ መዋጮና ሌሎች ክፍያዎች የሚደረጉበት ጊዜና መጠን በቦርድ ይወሰናል፡፡
2. ቦርዱ በሚወሰነው የጊዜ ገደብ የማይከፍል/የማትከፍል ሰው በቦርዱ ውሳኔ መሰረት መቀጮ ይጣልበታል/ይጣልባታል፡፡
3. የአባልነት መዋጮ ባለመክፈሉ/ሏ ምክንያት በቦርዱ የተጣለበትን/የተጣለባትን ቅጣት ያልከፈለ/ች አባል ላይ እዳውን/እዳዋን እስኪከፍል/እስክትከፍል ድረስ በቦርድ ድምፅ የመስጠት ወይም ማንኛውንም ሌላ መብት ሊያነሳ ይችላል::

አንቀጽ 11፡ አባልነት ስለሚቋረጥባቸው ሁኔታዎች

አንድ የበጎ አድራጎት ድርጅቱ አባል አባልነቱ/ቷ የሚቋረጠው፡-

1. ሲሞት/ስትሞት፣
2. መተዳደሪያ ደንቡ ላይ በተገለጸው መሠረት ወይም በሌላ አጥጋቢ ምክንያት ከአባልነት እንዲሰናበት/እንድትሰናበት ቦርዱ ሲወስን፣
3. የበጎ አድራጎት ድርጅቱን ክብርና ህልውና በሚነካ ወይም በሚያናጋ ተግባር ላይ መሳተፉ/ፏ በማስረጃ ሲረጋገጥና ይህም ቦርዱ ሲወሰን፣
4. ለበጎ አአድራጎት ድርጅቱ ዓላማ መሣካት በሚደረጉ እንቅስቃሴዎች ውስጥ ተገቢውን ተሣትፎ ለማድረግ ፍቃደኛ ሳይሆን/ሳትሆን ሲቀር/ስትቀር እና ይኸው በቦርድ ሲወሰን፣
5. መዋጮውን ለአንድ አመት ያህል ጊዜ ባለመክፈሉ/ሏ በቦርዱ ከአባልነቱ/ቷ ሲሰናበት/ስትሰናበት፣
6. ስልጣን ባለው ፍርድ ቤት ችሎታው/ዋን ወይም መብቱን/ዋን ሲነጠቅ/ስትነጠቅ ወይም ከአባልነት ሲወገድ/ስትወገድ፣
7. ከበጎ አድራጎት ድርጅቱ አባልነት በራሱ/ሷ ፈቃድ ለመልቀቅ በጽሁፍ ሲጠይቅ/ስትጠይቅ ይሆናል፣

አንቀጽ 12፡ የበጎ አድራጎት ድርጅቱ አደረጃጀት

1. የበጎ አድራጎት ድርጅቱ ቦርድ፣ሥራአስኪያጅ፣ኦዲተር፣ ሂሳብ ሹም፣ ገንዘብ ያዥና ሌሎች አስፈላጊ የሆኑ ሠራተኞች ይኖረዋል፡፡
2. የበጎ አድራጎት ማህበሩ በሚከተለው መልኩ የተዋቀረ ነው :-

ቦርድ

ሥራ አስኪያጅ

ኦዲተር

ሂሳብ ሹም

ሌሎች ሠራተኞች

ገንዘብ ያዥ

1. የቦርድ አባል የሆነ ማናቸውም ሰው በተጨማሪ ኦዲተር ወይም ሥራ አስኪያጅ ሆኖ ሊሰራ አይችልም፡፡

\

አንቀጽ 13፡ የቦርድ ስልጣንና ተግባር

1. ቦርዱ በዚህ መተዳደሪያ ደንብ አንቀጽ 6 ላይ የተጠቀሱትን መደበኛ አባላት የሚያካትት ሆኖ በህግና በበጎ አድራጎት ድርጅቱ መተዳደሪያ ደንብ መሠረት የሚከተሉት ስልጣንና ተግባራት ይኖሩታል፡-

ሀ. ቦርዱ የበጎ አድራጎት ድርጅቱ የበላይ አካል ነው፣

ለ. የበጎ አድራጎት ድርጅቱን መተዳደሪያ ደንብ ያሻሽላል

ሐ. በመተዳደሪያ ደንቡ መሠረት የበጎ አድራጎት ድርጅቱን ኦዲተር ይመርጣል፣ ያሰናብታል፣ክፍያውን ይወስናል፣

መ. የቦርድ አባላትን፣ የቦርድ ሰብሳቢ፣ ምክትል ሰብሳቢ እና የድርጅቱን ስራ አስኪያጅ ይሾማል ይሽራል፣

ሠ. የበጎ አድራጎት ድርጅቱን ዋና መስሪያ ቤት የመለወጥና ቅርንጫፎች የመክፈት የመጨረሻ ውሳኔ ያሳልፋል፣

ረ. የበጎ አድራጎት ድርጅቱ መፍረስና ንብረት ማጣራት ላይ ይወስናል፣

ሰ. የበጎ አድራጎት ድርጅቱን ዓመታዊ የስራ ክንውን ሪፖርት፣ የሂሳብ መግለጫ፣ የኦዲት ሪፖርትና ዓመታዊ በጀት ያፀድቃል፣

ሸ. ዓመታዊ የስራ ፕሮግራምን በመመርመር እቅድና በጀት ያፀድቃል፣

ቀ. በበጎ አድራጎት ድርጅቱ የፖሊሲና የስትራቴጂ ጉዳዮች ላይ ይወስናል፣

በ. የበጎ አድራጎት ድርጅቱ አባል ለመሆን በቀረበው ጥያቄ ላይ ውሳኔ ይሰጣል፣

ተ. በዚህ መተዳደሪያ ደንብ አንቀፅ 9 በተገለፀው መሠረት ግዴታውን ያልተወጣ አባልን ጉዳይ መርምሮ ከአባልነት እንዲሰረዝ ይወስናል፣

ቸ. የአባላት መዋጮ ሌሎች ክፍያዎችንና የቅጣት መጠን ላይ ይወስናል፣

ኀ. የበጎ አድራጎት ድርጅቱ ሂሳብ በውጭ ኦዲተር እንዲመረመር ያደርጋል፣

ነ. የቦርዱን የስብሰባ ሥነ-ስርዓት ደንብ ያወጣል፣

ኘ. የበጎ አድራጎት ድርጅቱ ከሌሎች የበጎ አድራጎት ድርጅቶች ጋር ህብረት ለመፍጠር ወይም ለመዋሃድ ወይም የመከፈል ወይም የመለወጥ የመጨረሻ ውጣኔ ይሠጣል፡፡

አ. በበጎ አድራጎት ድርጅቱ ሌሎች አካላት ስልጣንና ተግባራት ስር በማይወድቁ የበጎ አድራጎት ድርጅቱን በሚመለከቱ ጉዳዮች ላይ ይወስናል::

ከ. በበጎ አድራጐት ድርጅቱ የአጭር፣ የመካከለኛና የረጅም ጊዜ ዕቅድና በጀት ላይ በመምከር ያጸድቃል፣

ወ. የበጎ አድራጎት ድርጅቱ ሠራተኞች የሚቀጠሩበትንና የሚተዳደሩበትን ደንብ ያወጣል፣

ዐ. የሚሰጡ ውሣኔዎችንና የሚወጡ እቅዶችን በሥራ አስኪያጁ ተግባራዊ መደረጋቸውን ይቆጣጠራል፣ ይከታተላል፣

ዘ. በገንዘብ ወይም በማቴሪያል ለበጎ አድራጐት ድርጅቱ ፕሮግራም ማስፈፀሚያ የሚሆኑ ገቢዎች መኖራቸውን ያረጋግጣል፣ ድጋፍ የሚገኝበትንም መንገድ ይቀይሳል፣

ዠ. የበጎ አድራጐት ድርጅቱ የማኔጅመንት አካላት የሚቀርቡ የሥራ አፈፃፀም ሪፖርቶችን መርምሮ ያጸድቃል፣

የ. የበጎአድራጎት ድርጅቱን ፖሊሲ ለማውጣት ወይም ለማሻሻል የበጎ አድራጐት ድርጅቱ ሥራ አስፈፃሚ አካል የሚያቀርባቸውን ሀሳቦች ተቀብሎና አስፈላጊም ሲሆን የራሱን አስተያየት ጨምሮ ውሣኔ ይሰጣል፣

ደ. ቦርዱ ጉዳዩ ከሚመለከታቸው ህግጋት ጋር ግጭት ከሌለው በስተቀር በዚህ መተዳደሪያ ደንብ ትርጉም ላይ የመጨረሻ ውሳኔ ይሰጣል፡፡

ጀ. የድርጅቱን የባንክ ሂሳብ የሚያንቀሳቅሱ ፈራሚዎችን ከድርጅቱ ስራ አስኪያጅ እና ሂሳብ ሹም በተጨማሪ ከድርጅቱ ሰራተኞች ሊወስን ይችላል፡፡

ጰ. ድርጅቱ ከሀገር ውጪ ቅርንጫፍ በሚከፍትበት ወቅት የድርጅቱን ተወካይ ይሾማል፣ ይሽራል፡፡

አንቀጽ 14: የቦርድ ድምጽ አሰጣጥ

1. ማንኛውም አባል በቦርድ ስብሰባ ላይ ተገኝቶ/ታ ድምፅ በሚሰጥበት ጉዳይ ላይ የሚሰጠው/የምትሰጠው ድምጽ አንድ ብቻ ይሆናል::
2. የበጎ አድራጎት ድርጅቱ የቦርድ አባላት እኩል ድምጽ አላቸው::
3. ቦርዱ በግልጽ ካልፈቀደ በስተቀር ማንኛውም አባል በስብሰባ ላይ እራሱ/ሷ ተገኝቶ/ታ ድምጽ መስጠት ይኖርበታል/ይኖርባታል::
4. የድምጽ አሰጣጡ ሥነ-ሥርዓት ፍትሀዊ ነፃና ግልጽ በሆነ መንገድ ተፈፃሚ ይሆናል::
5. ከቦርዱ የተለየ ሃሣብ ያለው/ያላት የበጎ አድራት ድርጅቱ አባል የልዩነት ሀሣቡን/ቧን በቃለ ጉባኤው ላይ ለይቶ ማስፈር ይችላል/ትችላለች::
6. ማንኛውም የበጎ አድራጎት ድርጅቱ አባል በቦርዱ የተላለፈው ውሣኔ የሃገሪቱን ህግጋት ወይም የበጎ አድራት ድርጅቱን መተዳደሪያ ደንብ ይጥሳል ብሎ/ላ ሲያምን/ስታምን ለኤጀንሲው ሊያመለክት/ልታመለክት ይችላል/ትችላለች::

አንቀጽ**15**: ***የቦርድ አመራር አካላት ስልጣንና ተግባራት***

1. የሥራ አመራር ቦርድ ከ5-13 አባላት ይኖሩታል፣
2. ቦርዱ ሰብሳቢውንና ምክትል ሰብሳቢውን ፀሐፊውን ይመርጣል፣

የቦርዱ ሰብሳቢ፣ ምክትል ሰብሳቢ እና ፀሐፊ ስልጣንና ተግባራቸውም የሚከተለው ነው፣

1. **የቦርዱ ሰብሳቢ፣**

ሀ. የቦርዱን ስብሰባዎች ይጠራል/ትጠራለች ከጸሀፊው/ዋ ጋር በመሆን አጀንዳዎችን ያዘጋጃል/ታዘጋጃለች፣

ለ. የጉባዔውን ስብሰባ በሊቀመንበርነት ይመራል/ትመራለች፣

ሐ. ቦርዱ የሚያወጣችውን ደንቦችና የሚሰጣቸውን ውሣኔዎች በትክክል ስራ ላይ መዋላቸውን ይከታተላል/ትከታተላለች፣

መ. ቦርዱ ያጸደቃቸው የሩብ ፣የግማሽ እና ዓመታዊ የሥራ ክንውን ሪፖርት እና እቅድ እንዲሁም አመታዊ የኦዲት ሪፖርቶችና የሂሳብ መግለጫ ለሚመለከታቸው መንግሥታዊ አካላት እና እንደ አስፈላጊነቱ ለተጠቃሚዎችና ለለጋሾች እንዲደርሱ ያደርጋል/ታደርጋለች፣

ሠ. ለጉባኤው የሚቀርቡ ጉዳዮችን ቅደም ተከተል በማውጣት ለውይይት እንዲቀርቡ ለፀሐፊው/ዋ በአጀንዳነት ያስይዛል/ታስይዛለች፣

ረ. ተጠሪነቱ ለቦርዱ ይሆናል፣

ሰ. ቦርዱ የሚያሳልፏቸው ውሣኔዎች ተግባራዊ እንዲሆኑ ለሥራ አስኪያጁ ትዕዛዝ ያስተላልፋል፣

ሸ. የበጎ አድሪጎት ድርጅቱ ማኔጅመንት የሥራ አፈፃፀም በቅርብ ይከታተላል፣

ቀ. ከኦዲት ሪፖርት ውጭ ያሉትን ዓመታዊ ሪፖርቶች በጉባኤው መደበኛ ስብሰባ ላይ ያቀርባል፡፡

1. **ምክትል ሰብሳቢ**

ሀ. ሰበሳቢው/ዋ በማይኖርበት/በማትኖርበት ጊዜ ተክቶ/ታ ይሠራል/ትሰራለች፣

ለ. በሰብሳቢው/ዋ ወይም ቦርዱ የሚሰጡትን ሌሎች ሰራዎች ያከናውናል/ታከናውናለች፣

1. **ፀሐፊ**

ሀ.ከሰብሳቢው/ዋ ጋር በመሆን ለጉባኤው አጀንዳዎችን ያዘጋጃል/ታዘጋጃለች፣

ለ. የጉባኤውን ስብሰባ ቃለ ጉብኤ ይይዛል/ትይዛለች፣

መ. የቦርዱ ጽ/ቤት መዛግብትና ሠነድ ይጠብቃል፡፡

አንቀጽ 16: የቦርድ ስብሰባ

1. የቦርዱ መድበኛ ስብሰባ በዓመት አራት ጊዜ የሚከናወን ሆኖ አስቸኳይ ስብሰባ የሚያስፈልግበት ምክንያት ሲኖር ልዩ ስብሰባ ሊያደርግ ይችላል፣
2. የበጎ አድራጎት ድርጅቱ አስቸኳይ ስብሰባ በማናቸውም ጊዜ በቦርዱ ሰብሳቢ ወይም ከቦርድ አባላት 10 ከመቶ የሚሆኑት በሚጠይቁበት ጊዜ ሊካሄድ ይችላል፡፡
3. ለቦርዱ መደበኛ ስብሰባ አስራ አምስት የስራ ቀናት ለአስቸኳይ ስብሰባ ደግሞ ከአምስት የስራ ቀናት ባልበለጠ ጊዜ በፊት አባላት የስብሰባው ዝርዝር ጉዳይ፣ ቦታውን፣ቀኑን፤ እንዲያውቁት ይደረጋል፡፡
4. የበጎ አድራጎት ድርጅቱ አባላት ከግማሽ በላይ ከተገኙ ምልዓተ ጉባኤ ይሆናል፡፡
5. በዚህ በላይ በንዑስ አንቀጽ 4 የተደነገገው እንዳለ ሆኖ ምልዓተ ጉባኤው ለሁለት ተከታታይ ስብሰባዎች ካልተሟላ የቦርድ ሰብሳቢ የሚቀጥለው ስብሰባ በተገኙት አባላት እንዲካሄድ ያደርጋል/ታደርጋለች፡፡
6. የቦርድ መደበኛ ስብሰባ ላይ የተለያዩ ጉዳዮች እንደየሁኔታው በአጀንዳነት ተይዘው ለውይይት ይቀርባሉ፣ ማንኛውም ጉዳይ በአጀንዳነት እንዲያዝለት የሚፈልግ አባል ቦርዱ ከመሰብሰቡ ቢያንስ ከአንድ ሳምንት በፊት ለቦርዱ ሰብሳቢ/ምክትል ሰብሳቢ/ ፀሐፊ በጽሁፍ ይህንኑ ማስታወቅ ይኖርበታል/ይኖርባታል፡፡

አንቀጽ 17: የምርጫና የውሣኔ አሰጣጥ ሥነ-ሥርዓት

1. በጎ አድራጎት ድርጅቱ የሚመራው በአባላት ሙሉ ተሳትፎ በተመረጡ ሰዎች ይሆናል፣
2. ጉባኤው ምርጫ ሲያደርግ ምልዓተ ጉባኤው እንደተሟላ የአስመራጭ ኮሚቴ አባላት ተመርጠው ምርጫው እንዲካሄድ ያደርጋሉ፣
3. አስመራጭ ኮሚቴው ከሁሉ አስቀድሞ የምርጫ መመዘኛዎች በጉባኤው እንዲወስኑ አድርጎ ምርጫውን ያስፈጽማል፣
4. ቦርዱ የአገልግሎት ዘመናቸውን ያጠናቀቁ ወይም የተሻሩ ወይም በተለያዩ ምክንያቶች የተጓደሉ የቦርድ አመራር አባላትን ለመተካት እንደአስፈላጊነቱ የአስመራጭ ኮሚቴ ያቋቁማል፣
5. የምርጫ ዘመናቸውን ያጠናቀቁ ተመራጮች በድጋሚ እንዲያገለግሉ ከተፈለገ በጥቆማ ለውድድር ቀርበው በድምጽ ብልጫ መመረጥ ይኖርባቸዋል፣ ሆኖም ለ3ኛ ጊዜ ለመመረጥ ቢያንስ ለአንድ የምርጫ ዘመን ማረፍ ይኖርባቸዋል፡፡
6. የቦርዱ ውሳኔዎች በድምፅ ብልጫ ያልፋሉ፣ ድምጽ እኩል ሲሆን ሊቀመንበሩ ወሳኝ ድምጽ ይኖረዋል፣
7. የበጎ አድራጎት ድርጅቱ የስብሰባ ሥነ-ሥርዓት በማናቸውም ጊዜ ቢሆን የዲሞክራሲ መርሆችን የተከተለ መሆን አለበት፣
8. የአስመራጭ ኮሚቴ አባላት እራሳቸውን ለቦርድ ምርጫ በዕጩነት ማቅረብ አይችሉም፡፡ ሆኖም ግን ቦርዱ ካመነበት ከአስመራጭ ኮሚቴነት በማንሳት በእጩነት ሊያቀርባቸው ይችላል፣
9. አስመራጭ ኮሚቴው በስራላይ ያሉ የቦርድ አባላት የስራ ዘመን ከማብቃቱ ከ30 የስራ ቀናት በፊት ተተኪ የቦርድ አባላትን ማስመረጥ እና ማዘጋጀት አለበት፡፡
10. በንዑስ አንቀጽ 9 የተጠቀሰው እንዳለ ሆኖ አዲሶቹ ተመራጮች የነባር የቦርድ አባላት የስራ ዘመን ባለቀ 30 ቀናት ባልበለጠ ጊዜ ውስጥ አስመራጭ ኮሚቴው ስራቸውን ተረክበው እንዲሰሩ የማድረግ ኃላፊነት አለበት፣
11. የቀድሞ ተመራጮች በምርጫ ከተሰናበቱ ዕለት ጀምሮ ከቦርዱ ውሣኔ ውጪ ከርክክብ በስተቀር ስራውን ማንቀሳቀስ አይችሉም፣
12. በቦርዱ ጉባኤ አጀንዳ ላይ ቀርበው ያልጸደቁና ያልሰፈሩ ጉዳዮችን በተመለከተ የተሰጡ ውሣኔዎች ተፈፃሚነት አይኖራቸውም፣

አንቀጽ 18፡**የቦርድ አባላት የስራ ዘመን**

* + - 1. የቦርድ ሰብሳቢ ምክትል ሰብሳቢ እና ፀሐፊ የስራ ዘመን ሶስት ዓመት ይሆናል፡፡ ነገር ግን የተቀሩት የቦርድ አባላት የሥራ ዘመን አራት ዓመት ይሆናል፡፡
      2. በንዑስ አንቀጽ (1) የተጠቀሰው እንዳለ ሆኖ የቦርድ አባላት የስራ ዘመን በሚያበቃበት ወቅት አንቀፅ 17 ንዑስ አንቀፅ (5) መሰረት ተፈፃሚ ይሆናል

አንቀጽ 19፡ የበጎ አድራጎት ድርጅቱ ሥራ አስኪያጅ ተግባርና ኃላፊነት

የበጎ አድራጎት ድርጅቱ ሥራ አስኪያጅ ተጠሪነቱ ለቦርድ ሆኖ የሚከተሉትን ሥልጣንና ተግባሮች ይኖሩታል፡፡

1. በማናቸውም አካል ዘንድ የበጎ አድራጐት ድርጅቱ ይወክላል፣ የበጎ አድራጐት ድርጅቱን ሥራ በተመለከተ ማናቸውም ጉዳዮች ይፈጽማል፣ ውክልና ይሰጣል፣ በበጎ አድራጐት ድርጅቱ ስም የደብዳቤ ልውውጦችን ያደርጋል ውል ይዋዋላል፣
2. በበጎ አድራጎት ድርጅቱ ስም የሚከፈተውን የባንክ ሂሣብ እና ቼክ ወይም ሐዋላ ከሂሣብ ሹሙ ጋር በጣምራ ፊርማ ያንቀሳቅሳል፣
3. በቦርድ የሚተላለፉ ውሣኔዎችን ተግባራዊ ያደርጋል፣
4. የበጎ አድራጎት ድርጅቱን የየሶስት ወር እና ዓመታዊ የሥራና የፋይናንስ ሪፖርቶች እያዘጋጀ (በየሶስት ወሩ እና በየዓመቱ) ለቦርዱ ያቀርባል፣
5. የበጎ አድራጐት ድርጅቱን ፖሊሲ በማውጣትና የበጀት እና የሥራ እቅድ በማዘጋጀት ለቦርዱ ያቀርባል፣
6. በመተዳደሪያ ደንቡ መሠረት ለበጎ አድራጐት ድርጅቱ ገቢ የሚገኝበትን ዘዴ ይቀይሳል፣ የበጎ አድራጐት ድርጅቱን ዓላማ ከግብ ሊያደርሱ የሚችሉ ስልቶችን በመቀየስ ያስፈጽማል፣
7. ቦርዱ በሚያወጣው የአስተዳደር ደንብ መሠረት ሠራተኞችን ይቀጥራል፣ ያሰናብታል፣ ደመወዛቸውንና አበላቸውን ይወስናል፣
8. ከሂሣብ ሹሙ እና ከገንዘብ ያዡ የሥራ ኃላፊነቶች ውጭ ያሉትን የሥራ ድልድሎች በማዘጋጀት ለቦርዱ ያቀርባል፣
9. ሂሣብ ሹምና ገንዘብ ያዥን ጨምሮ፣ በስሩ የሚገኙትን ሠራተኞች እያስተባበረ፣ እየተከታተለና እየተቆጣጠረ የበጎ አድራጐት ድርጅቱን የዕለት ተዕለት የሥራ እንቅስቃሴ ይመራል፣
10. የበጎ አድራጐት ድርጅቱን የሥራ እንቅስቃሴ በተመለከተ ሌሎች የማኔጅመንት ውሣኔዎችን ይሰጣል፣
11. የበጎ አድራጐት ድርጅቱ መተዳደሪያ ደንብ ወይም የቦርዱን ውሣኔን በማይቃረን ሁኔታ ተግባራትን ያከናውናል፡፡

አንቀጽ 20፡ የበጎ አድራጐት ድርጅቱ ሂሣብ ሹም ተግባርና ኃላፊነት

ሂሣብ ሹሙ ተጠሪነቱ ለበጎ አድራጎት ማኅበሩ ሥራ አስኪያጅ ሆኖ የሚከተሉት ተግባራትና ኃላፊነቶች ይኖሩታል፤

1. የበጎ አድራጐት ድርጅቱንን ገቢና ወጪ ሂሣብ ይቆጣጠራል፣ በትክክል እንዲመዘገብና እንዲያዝ ያደርጋል፣
2. የበጎ አድራጐት ድርጅቱ ሂሣብ የሚንቀሳቀሰው በታወቀ የሂሣብ አሠራር ደንብ መሠረት መሆኑን ይቆጣጠራል፣
3. የበጎ አድራጐት ድርጅቱን የባንክ ሂሣብና ቼክ ወይም ሐዋላ ከሥራ አስኪያጁ ጋር በጣምራ ፊርማ ያንቀሳቅሳል፣
4. የበጎ አድራጐት ድርጅቱ የሂሣብ መዛግብት እና የተለያዩ ሰነዶች በጥንቃቄ እንዲያዙ ያደርጋል፣
5. የሂሣብ መዝገብ፣ ገቢ እና ወጪ፣ ሀብት እና ዕዳን ያካተተ ሰነድ ያዘጋጃል፣
6. የበጎ አድራጐት ድርጅቱ ገቢ በሚያስገኙ ሥራዎች ላይ በሚሠማራበት ጊዜ ለዚሁ ሥራ የሚውሉ የተለያዩ የሂሣብ መዛግብት እንዲያዙ ያደርጋል፡፡

አንቀጽ 21፡ የበጎ አድራጎት ድርጅቱ ገንዘብ ያዥ ተግባርና ኃላፊነት

ገንዘብ ያዡ ተጠሪነቱ ለበጎ አድራጐት ድርጅቱ ሂሳብ ሹም ሆኖ የሚከተሉት ተግባርና ኃፊነቶች ይኖሩታል፤

1. የበጎ አድራጐት ድርጅቱን ገቢዎች በህጋዊ ደረሰኝ ይሰበስባል፣
2. የተሰብሳቢውን ገንዘብ አገር ውስጥ በሚገኝ ባንክ ገቢ ያደርጋል፣ ገቢ ያደረገበትን ደረሰኝ በጥንቃቄ ያስቀምጣል፣
3. ለሥራ ማስኬጃና ለድርጅቱ ጥቃቅን ወጪዎች የሚሆን ከብር 10,000 (አስር ሺህ ብር) ያልበለጠ መጠባበቂያ ገንዘብ ይይዛል፣
4. ከሂሣብ ሹሙ ጋር የወጪና የገቢ ሂሣብ በየወሩ ያመሳክራል፣
5. የበጎ አድራጐት ድርጅቱን ቼክ ይይዛል፣
6. በጣምራ ፊርማ (በሂሣብ ሹሙ እና በሥራ አስኪያጁ) ሲታዘዝ ወጪ ያደርጋል፡፡

አንቀጽ 22፡ የኦዲተር ኃላፊነትና ተግባር

1. የበጎ አድራጎት ድርጅቱ ኦዲተር የበጎ አድራጎት ድርጅቱ ሥራ አስኪያጅ ወይም የቦርድ አባል ሊሆን አይችልም፡፡
2. ኦዲተሩ ተጠሪነቱ ለቦርድ ሆኖ፤ የሚከተሉት ስልጣንና ተግባሮች ይኖሩታል፡-

2.1 የበጎ አድራጐት ድርጅቱን የገንዘብና የንብረት አስተዳደር ትክክለኛነት ይቆጣጠራል፣

2.2 የበጎ አድራጐት ድርጅቱ የሥራ እንቅስቃሴ በዚህ መተዳደሪያ ደንብ መሠረት መካሄዱን ያረጋግጣል፣

2.3 በኢትዮጵያ ተቀባይነት ባገኙ መመዘኛዎች መሠረት ዓመታዊ የኦዲት ሪፖርት አዘጋጅቶ ለቦርዱ ያቀርባል፡፡

አንቀጽ 23፡ የበጎ አድራጎት ድርጅቱ የገቢ ምንጭ

የበጎ አድራጎት ድርጅቱ የገቢ ምንጭ የአባላት መዋጮ፣ በቦርድ ውሳኔ ከሕዝባዊ መዋጮ፣ ከገቢ ማስገኛ ስራዎችና ከእርዳታ ሰጪዎች የሚገኝ ገንዘብ ወይም ንብረት በገቢ ምንጭነት ሊወሰድ ይችላል፡፡

አንቀጽ 24፡የበጎ አድራጎት ድርጅቱን መተዳደሪያ ደንብ ስለማሻሻል

1. የዚህ መተዳደሪያ ደንብ የማሻሻያ ሀሳብ ከቦርድ አባላት ¼ኛ ባላነሱ አባላት ጠያቂነት በስብሰባ አጀንዳነት ይያዛል፡፡
2. የዚህ መተዳደሪያ ደንብ የማሻሻያ ሀሳብ በቦርዱ መደበኛ ስብሰባ የሚወሰን ሆኖ የማሻሻያ ጥያቄው ለቦርድ ሰብሳቢ፣ም/ሰብሳቢ ወይም ጸሐፊ ጥሪ ከመሰራጨቱ በፊት መቅረብ ይኖርበታል፡፡
3. የመተዳደሪያ ደንቡ የሚሻሻለው የማሻሻያ ሀሳቡ ከግማሽ በላይ አባላት በተገኙበት የቦርድ ስብሰባ ¾ኛ ድምጽ ሲያገኝ ነው፡፡
4. የመተዳደሪያ ደንቡ እንዲሻሻል የተላለፈውን ውሳኔ ኤጀንሲው ያላጸደቀው እንደሆን ባልጸደቀበት ጉዳይ ላይ የሚወያይ ስብሰባ ይጠራል፡፡
5. እንዲሻሻል የተወሰነው የመተዳደሪያ ደንብ በኤጀንሲው በኩል ታይቶ ከመጽደቁ በፊት ስራ ላይ ሊውል አይችልም፡፡

አንቀጽ 25፡ ስለበጎ አድራጎት ማኅበሩ መዋሃድና መለወጥ

1. በጎ አድራጎት ድርጅቱ ወደ ተለያዩ የበጎ አድራት ድርጅቶች የሚከፋፈለው፣ ከሌላ የበጎ አድራጎት ድርጅት ጋር የሚዋሃደው ወይም ወደ ሌላ አይነት በጎ አድራጎት ድርጅትነት የሚለወጠው በቦርዱ በ¾ኛ ድምፅ ሲወሰን ነው፡፡
2. ከበጎ አድራጎት ድርጅቱ ጋር የሚዋሃደው በጎ አአድራጎት ድርጅት ጋር የሚደረገውን ድርድር የሚያከናውነው ኮሚቴ የቦርዱ ሰብሳቢ፣ምክትል ሰብሳቢ ፣ ፀሀፊ እና የበጎ አድራጎት ድርጅቱን ሥራ አስኪያጅ ማካተት ይኖርበታል፡፡

አንቀጽ 26፡ ስለበጎ አድራጎት ድርጅቱ መፍረስ

1. በጎ አድራጎት ድርጅቱ የሚፈርሰው የቦርድ አባላት ድርጅቱ እንዲፈርስ በ¾ኛ ድምፅ ሲወስኑ ነው፡፡
2. የድርጅቱ ወቅታዊ የስራ ክንንውን እና የሂሳብ መግለጫ ከማፍረስ ውሳኔው ጋር በማያያዝ ለሲቪል ማህበረሰብ ድርጅቶች ኤጀንሲ ያቀርባል፡፡
3. ድርጅቱ ንብረቱን በቦርዱ ውሳኔ ተመሳሳይ አላማ ላላቸው ድርጅቶች አስተላልፎ የስተላለፈበትን መረጃ ለኤጀንሲው ያቀርባል፡፡

አንቀጽ 27፡የመተዳደሪያ ደንብ የሚጸናበት ጊዜ

ይህ የመተዳደሪያ ደንብ ለሲቪል ማህበረሰብ ድርጅቶች ኤጀንሲ ከጸደቀበት **­­** ዓ.ም ጀምሮ የጸና ይሆናል፡፡

**የመስራች አባልት ስምና ፊርማ**

|  |  |  |
| --- | --- | --- |
| **ተ.ቁ** | **ሙሉ ስም** | **ፊርማ** |
| **1.** |  |  |
| **2.** |  |  |
| **3.** |  |  |
| **4.** |  |  |
| **5.** |  |  |